**Проект!**

 **Приложение № 4**

**Д О Г О В О Р**

№ 01-04-.................../2018 г.

 Днес, .............................. г. в гр. София, между представители на страните:

"**БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС № BG 175403856, представлявано от инж. Любомир Симеонов Илиев - Управител, наричано по-долу за краткост “**ВЪЗЛОЖИТЕЛ”**

и

 “………………………………………”,със седалище и адрес на управление: гр. ……………., ул………………., вписано в Търговския регистър при Агенцията по вписванията с ЕИК № ............, ИН по ЗДДС № ……………….., представлявано от ……………………………………… , наричано по-нататък за краткост **“ИЗПЪЛНИТЕЛ”,**

**на основание чл.112 и чл.183 от Закона за обществените поръчки (ЗОП) и влезли в сила Решение № .........../.........................2018 г. на Управителя на ”БДЖ–Товарни превози” ЕООД за откриване на публично състезание по ЗОП за възлагане на обществена поръчка с предмет: „Ползване на общо обезпечение на външно на „БДЖ-Товарни превози” ЕООД предприятие при поставяне на товари под режим митнически транзит за превози на стоки под митнически контрол и надзор от български пристанища и от гара Варна фериботна с вътрешна товарителница обр. КПМ-Т или с товарителница СМГС” с уникален номер на поръчката в Регистъра на обществените поръчки 01558-2018......... и Решение №..../...................2018 г. на Управителя на ”БДЖ-Товарни превози” ЕООД за** **класиране на участниците и определяне на изпълнител на обществената поръчка, се сключи настоящият договор за следното:**

**І. ПРЕДМЕТ НА ДОГОВОРА**

**Чл.1.(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу възнаграждение и при условията на този договор деклариране на режим митнически транзит и обезпечаване на митните сборове и други държавни вземания, които биха възникнали за стоките, превозвани от „БДЖ-Товарни превози” ЕООД под покритието на транзитна митническа декларация ЕАД Т-1.

(2) ИЗПЪЛНИТЕЛЯТ извършва услугата по ал. 1 за превозите под митнически контрол и надзор от български пристанища и от гара Варна фериботна с вътрешна товарителница обр. КПМ-Т или с товарителница СМГС, след представяне на Заявка (Приложение № 4) от ВЪЗЛОЖИТЕЛЯ.

**Чл.2.** ИЗПЪЛНИТЕЛЯТ се задължава да предоставя услугата в съответствие с Техническото му предложение (Приложение № 2) и Ценовото му предложение (Приложение № 3), представляващи неразделна част от този договор.

**Чл.3. (1)** Когато ИЗПЪЛНИТЕЛЯТ е сключил договор/договори за подизпълнение в срок до 7 (седем) дни от датата на сключване на договора, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ /*в случаи, че има декларирани подизпълнители/*.

**(2)** ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнение на договора в срок до 7 (седем) дни от настъпване на съответното обстоятелство.

 **(3)** Работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**ІІ. СРОК НА ДОГОВОРА. ИЗПЪЛНЕНИЕ.**

 **Чл. 4.(1)** Срокът на действие на договора е 1 /една/ година или до изчерпване на стойността на договора, в зависимост от това кое от двете обстоятелства настъпи първо.

 **(2)** Договорът влиза в сила от датата на сключването му.

 **Чл.5. (1)** Срокът за изпълнение на една транзитна операция по чл.1, ал.1 се определя за всеки отделен случай от съответната митница.

  **(2)** Възлагането на всяка една транзитна операция се удостоверява със заявка – образец /Приложение № 4 към договора/.

  **(3)** Заявката се изготвя в два екземпляра – по един за всяка от странитеи се изпраща по E-mail или факс.

 **(4)** В срок от 1 /един/ работен ден ИЗПЪЛНИТЕЛЯТ се задължава да върне на ВЪЗЛОЖИТЕЛЯ подписаната от него заявка по E-mail или факс, като едновременно я изпраща и на хартиен носител.

**ІІІ. ЦЕНА, РЕД И СРОКОВЕ НА ПЛАЩАНЕ**

 **Чл.6.(1).** Запредоставяне на услугата, ВЪЗЛОЖИТЕЛЯТ заплаща на ИЗПЪЛНИТЕЛЯ цена, определена в ценовото му предложение. Общата стойност на договора е ............( .......словом..............) лева без ДДС и ............( .......словом..............) лева с ДДС, наричана по-нататък „стойността на договора”, съгласно Ценовото предложение на ИЗПЪЛНИТЕЛЯ, съставляващо Приложение № 3

**(2).** В общата стойност на договора по ал.1 са включени всички разходи на ИЗПЪЛНИТЕЛЯ за изпълнение на услугата по чл.1 от договора,

 **(3).** Цените, свързани с изпълнението на услугата, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на договора и не подлежат на промяна освен в случаите, изрично уговорени в този договор и в съответствие с разпоредбите на ЗОП.

**(4).** Цените, свързани с изпълнението на услугата за обезпечаване на режим транзит на цинков концетрат, кокс, дизелово гориво (газьол) и др., пристигащи с корабни партиди и претоварване на блок влакове , са както следва:

* Цинков концетрат – партиди:

a) 3 партиди до 3000 т (± 10%):

1 партида до 3000 т (± 10%) …................/словом/ лв без ДДС;

**3 партиди до 3000 т (± 10%) …................/словом/ лв без ДДС;**

б) до 5000 т (± 10%) :

1 партида до 5000 т (± 10%)- ..................../словом/ лв без ДДС;

**6 партиди до 5000 т (± 10%)- ..................../словом/ лв без ДДС;**

* Кокс – партиди:

в) до 3000 т (± 10%):

1 партида до 3000 т (± 10%) - .................../словом/ лв без ДДС;

**2 партида до 3000 т (± 10%) - .................../словом/ лв без ДДС**

г) до 5000 т (± 10%):

**1 партида до 5000 т (± 10%) - ..................../словом/лв без ДДС;**

* Дизелово гориво (газьол):

д) за 1 блок влак - .................../словом/лв без ДДС;

**за 60 блок влака - .................../словом/лв без ДДС**

* Други – партиди:

е) до 3000 т (± 10%):

1 партида до 3000 т (± 10%) - ......................../ словом/ лв без ДДС;

**2 партиди до 3000 т (± 10%) - ......................../ словом/ лв без ДДС**

**Обща стойност на поръчката: за 3 партиди до 3000 т (± 10%), 6 партиди до 5000 т (± 10%) цинков концетрат; 2 партида до 3000 т (± 10%), 1 партида до 5000 т (± 10%) кокс; 60 блок влака дизелово гориво (газьол); 2 партиди до 3000 т (± 10%) други е в размер на**

**................................................................/словом/ лв без ДДС.**

**Чл.7.(1).** Всяко плащане по този договор се извършва въз основа на следните документи:

 - Оригинална фактура за дължимата сума за изпълнение на съответната транзитна операция, издадена от ИЗПЪЛНИТЕЛЯ и представена на ВЪЗЛОЖИТЕЛЯ на името на “БДЖ-Товарни превози” ЕООД, с адрес -1080 София, ул.”Иван Вазов” N 3 и с МОЛ: инж. Любомир Илиев, която освен задължителните реквизити да съдържа: № и предмет на договора;

**(2)**. ВЪЗЛОЖИТЕЛЯТ се задължава да извърши всяко дължимо плащане в срок до 30 дни, след получаване на фактура от ИЗПЪЛНИТЕЛЯ, при спазване на условията по ал.1.

**Чл.8.** **(1)**. Всички плащания по този договор се извършват по банковата сметка на ИЗПЪЛНИТЕЛЯ:

банка………………….......,

банков код BIC ………….,

IBAN………………............

**(2)**. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал.1 в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита , че плащанията са надлежно извършени.

**IV. ГАРАНЦИЯ ЗА ИЗПЪЛНЕНИЕ**

**Чл. 9. (1)** При подписване на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранцията за изпълнение на договора в размер на **........ /....***словом..***......../** лева, което представлява **5%** от общата стойност на договора без ДДС, под формата на ............. –

**„Гаранция за изпълнение”,** която служи за обезпечаване на изпълнението на задълженията на ИЗПЪЛНИТЕЛЯ по договора.

**(2)** **ВЪЗЛОЖИТЕЛЯТ** има право да усвои такава част от гаранцията за изпълнение, която покрива отговорността на **ИЗПЪЛНИТЕЛЯ** по договора, включително размера на начислените неустойки, обезщетения.

**(3)** При разваляне на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ**, **ВЪЗЛОЖИТЕЛЯТ** усвоява сумата от гаранцията за изпълнение изцяло, като обезщетение за разваляне на договора.

 **Чл.10.** Когато като гаранция за изпълнение се представи парична сума, сумата се внася по банковата сметка на ВЪЗЛОЖИТЕЛЯ , както следва:

Банка: УниКредит Булбанк АД, гр. София

банков код BIC : UNCRBGSF,

IBAN: BG02 UNCR 7000 1501 0062 61

**Чл.11.(1).** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ /да съдържа задължение на банката-гарант да извърши плащане при първо писмено искане от ВЪЗЛОЖИТЕЛЯ, деклариращ че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор, без да е необходимо посочване на конкретни обстоятелства или представяне на доказателства/

2. да бъде със срок на валидност за целия срок на действие на договора плюс 30 /тридесет/ дни, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл.12.** (1)Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователната полица, която трябва да отговаря на следните изисквания:

1. Да е влязла в сила;

2. ВЪЗЛОЖИТЕЛЯТ да е посочен като бенецифиент /ползващо лице/, което условие трябва изрично да е уговорено, като неотменяемо за срока на валидност на застраховката;

3. Да обезпечава изпълнението на този договор чрез покритие на отговорността на ИЗПЪЛНИТЕЛЯ;

4. Да бъде със срок на валидност за целия срок на действие на договора плюс 30 /тридесет/ дни.

5.Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил задълженията си съгласно условията на договора, сключен с ВЪЗЛОЖИТЕЛЯ.

(2)Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

 **Чл.13.(1).** ВЪЗЛОЖИТЕЛЯТ освобождава гаранцията за изпълнение в срок до 30 /тридесет/ дни след приключване на изпълнението на договора и окончателно приемане на услугата в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

 **(2)** Освобождаването на гаранцията за изпълнение се извършва, както следва:

 1. когато е под формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.2, ал.5, раздел II от договора;

 2. когато е под формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

 3. когато е под формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

 **(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията.

 **Чл.14.** ВЪЗЛОЖИТЕЛЯТ има право да задържи съответната част и да се удовлетвори от гаранцията за изпълнение, когато ИЗПЪЛНИТЕЛЯ не изпълни някое от задълженията по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение , която съответства на уговорената в договора неустойка за съответния случай на неизпълнение.

 **Чл.15.** ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

 1. ако ИЗПЪЛНИТЕЛЯТ не започне работа по изпълнение на договора в срок до 30 /тридесет/ работни дни, след датата на влизането му в сила и ВЪЗЛОЖИТЕЛЯТ прекрати договора на това основание;

 2. при пълно неизпълнение и прекратяване на договора от страна на ВЪЗЛОЖИТЕЛЯ на това основание;

 3. при прекратяване на дейността на ИЗПЪЛНИТЕЛЯ или при обявяването му в несъстоятелност.

 **Чл.16.** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

 **Чл.17.** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 7 /седем/ работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл.11 от договора.

 **Чл.18.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**V. ПРАВА И ЗАДЪЛЖЕНИЯ НА СТРАНИТЕ**

 **Чл. 19. ИЗПЪЛНИТЕЛЯТ има право:**

 1. да получи цена за брой блок влак за обезпечение на митническите сборове, определено съгласно чл.6 от договора;

 2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

 **Чл.20. ИЗПЪЛНИТЕЛЯТ се задължава:**

1. да приеме изпълнението на транзитна операция чрез заявка-образец /Приложение № 4/.

 2. да извърши декларирането на заявения митнически транзит, след получаване на писмената заявка – образец /Приложение № 4/ за съответната услуга.

 3. да обезпечава митническите сборове по транзитни операции от митнически пункт /МП/ до съответното териториално митническо управление /ТМУ/, митническо бюро /МБ/, митнически пункт /МП/ и да гарантира пред съответната Митница митническите сборове със собствена митническа гаранция.

4. да предоставя услугата, спазвайки изискванията в нормативните документи и да изпълнява задълженията си по този договор в уговорените срокове.

 5. да представи на ВЪЗЛОЖИТЕЛЯ документите по чл.7, ал.1 от договора;

 6. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

 **Чл.21. ВЪЗЛОЖИТЕЛЯТ има право:**

 1. да изисква и да получава услугата в уговорения срок;

 2. да контролира поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;

 3. да изиска от ИЗПЪЛНИТЕЛЯ да сключи договор и да му предостави договор за подизпълнение с посочените в офертата му подизпълнители.

 4. да възложи изпълнението на транзитна операция чрез заявка-образец /Приложение № 4/;

  **Чл. 22. ВЪЗЛОЖИТЕЛЯТ се задължава:**

 1. да приеме изпълнението на услугата за всяка една транзитна операция, когато отговаря на договореното по реда и при условията на този договор;

 2. да заплати на ИЗПЪЛНИТЕЛЯ цена за брой блок влак за обезпечение на митническите сборове.

 3. да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки преди изпълнението на договора, когато ИЗПЪЛНИТЕЛЯТ поиска това;

 4. да освободи представената от ИЗПЪЛНИТЕЛЯ гаранция за изпълнение, след приключване действието на договора, ако липсват основания за задържането ѝ, съгласно условията и реда по чл.13;

**VII. ОТГОВОРНОСТ**

 **Чл.23.(1).** ИЗПЪЛНИТЕЛЯТ носи пълна имуществена отговорност за вреди, причинени пряко или косвено на ВЪЗЛОЖИТЕЛЯ или трети лица в резултат от извършените услуги по ал.1 от договора.

**VIII. САНКЦИИ ПРИ НЕИЗПЪЛНЕНИЕ**

 **Чл.24.** При просрочване изпълнението на задълженията по този договор, неизправната страна дължи на изправната неустойка в размер на 0,5 % ( нула цяла и пет на сто) от стойността на неизпълнението/неточно изпълнената заявка за всеки ден забава, но не повече от 10% (десет на сто) от стойността на договора.

 Чл.25. При констатирано лошо или друго неточно или частично изпълнение на услугата по конкретна заявка или при отклонение от изискванията на ВЪЗЛОЖИТЕЛЯ, последният има право да поиска от ИЗПЪЛНИТЕЛЯ да изпълни изцяло и качествено услугата по съответната заявка, без да дължи допълнително плащане за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

 **Чл.26**. При разваляне на договора поради виновно неизпълнение на някоя от страните, виновната страна дължи неустойка в размер на 10% (десет на сто) от стойността на договора.

 Чл.27. ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл.28.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**IX.ПРЕКРАТЯВАНЕ НА ДОГОВОРА**

 **Чл.29**. **(1).** Този договор се прекратява:

 1. с изтичане на срока по чл.4 от договора или с изчерпване на общата стойност на договора, което от тези обстоятелства настъпи първо;

 2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата в срок до 7 (седем) дни от настъпване на невъзможността и да представи доказателства;

 3. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

 4. при условията по чл.5, ал.1, т.3 от ЗИФОДРЮПДРКЛТДС.

 **(2).** Договорът може да бъде прекратен:

 1. по взаимно съгласие на страните, изразено писмено;

 2. когато за ИЗПЪЛНИТЕЛЯ бъде открито производство по несъстоятелност или ликвидация.

 **Чл.30**. **(1).** Всяка от сраните може да развали договора при виновно неизпълнение на съществено задължение на другата страна по Договора, при условията на чл.87 от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок на изпълнение.

 **Чл.31**. ВЪЗЛОЖИТЕЛЯТ прекратява договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди.

 **Чл.32**. **(1).** Във всички случаи на прекратяване на договора ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания, освен при прекратяване на юридическо лице – страна по договора без правоприемство:

 **(2).** След прекратяване на договора ИЗПЪЛНИТЕЛЯТ се задължава:

 а) да преустанови предоставянето на услугата;

 б) да предаде на ВЪЗЛОЖИТЕЛЯ всички документи, изготвени от него в изпълнение на договора до датата на прекратяването;

 в) да върне на ВЪЗЛОЖИТЕЛЯ всички документи, които са собственост на ВЪЗЛОЖИТЕЛЯ и са били представени на ИЗПЪЛНИТЕЛЯ във връзка с предмета на договора.

 **Чл.33**. При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените услуги, за които е налице подадена от ВЪЗЛОЖИТЕЛЯ заявка.

**X. ОБЩИ РАЗПОРЕДБИ**

**Чл.34.(1).** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2).** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на договора.

**Чл.35.** При изпълнението на договора, ИЗПЪЛНИТЕЛЯТ и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност всички приложими правила и изисквания, свързани с опазване на околната среда, социалното и трудовото право, приложими колективини споразумения и/или разпоредби на международното екологично, социално и трудово право, съгласно Приложение № 10 към чл.115 от ЗОП.

**Чл.36**.**(1).** Страните по договора се задължават да не разкриват пред трети лица информацията, във връзка с изпълнението на договора ( конфиденциална информация). Не се смята за конфиденциална информацията, касаеща стойността и предмета на този договор, с оглед бъдещо позоваване на придобит професионален опит от ИЗПЪЛНИТЕЛЯ

**(2).** Сизключение на случаите, посочени в чл.37, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**Чл.37**. Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните;

3. предоставянето на информация се изисква от регулаторен или друг компетентен орган и съответната страна е длъжна да изпълни това изискване;

В случаите по т.2 и т.3 страната, която следва да предостави информацията, уведомява другата страна по договора.

**Чл.38**. (1). Задълженията, свързане с неразкриване на конфиденциална информация остават в сила и след прекратяване на договора на каквото и да е основание.

(2). Задълженията се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически и юридически лица, като съответната страна отговаря за изпълнението на тези задължения от страна на такива лица.

**Чл.39**. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугата, предмет на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Чл.40**. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнителите могат да бъдат прехвърляни или залагани, съгласно приложимото право.

**Чл.41**. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията на ЗОП.

**Чл.42**. (1). Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила” има значението на това понятие по смисъла на чл.306, ал.2 от Търговския закон.

(2). Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.

(3). Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до седем дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

(4). Докато трае непреодолимата сила, изпълнението на задълженията и на свързаните с тях насрещни задължения се спира.

**Чл.43.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна форма, ако има такава.

**XI. СЪОБЩЕНИЯ**

**Чл.44**. (1). Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от оправомощени представители на ВЪЗЛОЖИТЕЛ или ИЗПЪЛНИТЕЛ.

(2). Съобщенията могат да се предават лично или чрез препоръчано писмо, по куриер, по факс, електронна поща.

(3). За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс;

- датата на изпращането – при изпращане по електронна поща с ел. подпис.

(4). За валидни адреси за приемане на съобщения, свързани с изпълнението на настоящия договор и предаване на документи се смятат:

 **ЗА ВЪЗЛОЖИТЕЛ: ЗА ИЗПЪЛНИТЕЛ:**

 “БДЖ-Товарни превози” ЕООД .....................................

 гр. София - 1080 .....................................

 Отдел .................

 тел. / факс ................................

 (5). При промяна на адреса, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения, изпратени на последния валиден по договора адрес, се считат за надлежно получени.

 (6). При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителството на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок от 7(седем) дни от вписването ѝ в съответния регистър.

**Чл.45**. За неуредени в този договор въпроси ще се прилага действащото законодателство на Република България.

**XII. СПОРОВЕ**

**Чл.46.(1).** Всеки спор, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**(2).** При непостигане на съгласие, спорът се отнася за решаване пред компетентния български съд.

Настоящият договор се състои от **10 /десет/** страници и се състави, подписа и подпечата в два еднообразни екземпляра, по един за всяка от страните.

**Неразделна част от този договор са следните приложения:**

1. Техническо предложение за изпълнение на поръчката на ИЗПЪЛНИТЕЛЯ - Приложение № 2;
2. Ценово предложение на ИЗПЪЛНИТЕЛЯ - Приложение № 3;
3. Заявка – образец за възлагане на транзитна операция – Приложение № 4

**ВЪЗЛОЖИТЕЛ: ИЗПЪЛНИТЕЛ:**

**инж. Любомир Илиев**

*Управител на “БДЖ-Товарни превози”ЕООД*